ስፖርት ለአገር ግንባታ እና ብሔራዊ አንድነት ለመፍጠር ያለውን ትልቅ ዋጋ መጠቀም ተገቢ ነው – ፕሬዝዳንት ሣህለወርቅ ዘውዴ
ስፖርት ለአገር ግንባታ እና ብሔራዊ አንድነት ለመፍጠር ያለውን ትልቅ ዋጋ መጠቀም ተገቢ መሆኑን የኢፌዴሪ ፕሬዝዳንት ሣህለወርቅ ዘውዴ ገለጹ፡፡በዴንማርክ በተካሔደው 43ኛው የዓለም አገር አቋራጭ ሻምፒዮና ከዓለም አንደኛ በመሆን ላጠናቀቀው የኢትዮጵያ አትሌቲክስ ቡድን መንግስት የተለያዩ የገንዘብና የሰርተፊኬት ሽልማቶችን ትላንት ምሽት አበርክቷል፡፡በስነ-ስርዓቱ ላይ የተገኙት ፕሬዝዳንት ሣህለወርቅ ዘውዴ ስፖርት የተለያዬ ዘር፣ ፖለቲካዊ አመለካከትና እምነት ያላቸውን ሰዎች በአንድ ላይ አሰባስቦ በጨዋታው ህግና መርህ ብቻ እንዲመሩ የማድረግ ፀጋ እንዳለው ተናግረዋል፡፡ይህንን የስፖርት ልዩ ውበት ለአገር ግንባታ እና ለህዝቦች አንድነት መጠቀም እንደሚገባም ጥሪያቸውን አስተላልፈዋል፡፡(ምንጭ፡-ፕሬዝዳንተ ጽህፈት ቤት)